دوققوزونجو درس
اوزلاشما ایلگیسى (5)
"هم جینس خبرلرین مۆبتدا ایله اوزلاشماسى"
آنا دیلیمیزده بو اوزلاشمادا ایکى حال واردیر:
1. همجینس خبرلرین هامیسى مۆبتدا ایله اوزلاشیر:
"من اؤزۆم یاشاییرام، ایشه گئدیرم، ایشه قاییدیرام، آنجاق سن نه گلیرسن، نه ده سوراقلاشیرسان."
2. هم جینس خبرلردن یالنیز سونونجوسو مۆبتدا ایله اوزلاشیر، اوبیریسیلر ایسه اوزلاشمیر. بو وضعیتین آشاغیداکى حاللارى گؤرۆنۆر:
الف) سونونجو خبردن باشقا بیرینجیسى و یا بیر نئچهسینده شخص و کمیت شکیلچیلرینین دۆشمهسیله ایلگیلى سون خبر مۆبتدا ایله اوزلاشیر:
"بیز نه یاراماز ایش گؤرمۆش، نه خیانت ائتمیش و نه وطندن اۆز دؤندرمیشیک"
ب. سون خبردن باشقا، هم جینس خبرلرین بیرى و یا بیر نئچه سینین "یب 4" و یا "آراق 3" شکیلچیلى فعلى باغلامالارلا دییشیلدیگى زامان، سونونجو خبر مۆبتدا ایله اوزلاشیر:
"بیز بیر یئرده مکتبه گئدیب اویناییب گۆلۆردۆک."
ج. سون خبردن باشقا، خبرلردن بیرى و یا بیر نئچهسى "دئییل-یوخ" سؤزلریندن بیریله دییشیلمهسى نتیجهسینده، سونونجو خبر مۆبتدا ایله اوزلاشیر:
"بو سنین دئییل، اونون دا یوخ، منیمکیدیر."
د. هم جینس خبرلرین هامیسى مۆرکب اولسا، فعللرین بیرینجى طرفلرینى، آرالاریندا ویرگول قویاراق، سادالایار و عئینى اولان ایکینجى طرفى ایسه آنجاق، سون هم جینس خبرده یازارلار. یعنى یالنیز سون خبر مۆبتدا ایله، شخص و کمیتجه اوزلاشار:
"اوشاقلار یولدا دایانمالى و دوستلارینى گؤزلهمهلى اولدولار."
"من دایانمالى، گؤزلهمهلى اولدوم."
هم جینس خبرلر "ایدى" و یا "ایمیش" کؤمکچى فعللرى ایله اولاندا دا عئینى وضعیت اولور:
"او یازیق، بیچارا و سونسوز ایدى."
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab